Saksa ja Italia ovat siis euroalueen maita, joissa sadan euron arvo on lähimpänä sataa euroa. Saksassa kyse on tasan sadasta eurosta ja Italiassa 99 eurosta.

(artikkeli jatkuu alla)

(artikkeli jatkuu alla)

Baltian maissa taas pääsee huomattavasti halvemmalla. Esimerkiksi Liettuassa ostamasi 100 euron tuotteet maksaisivat Saksassa 142 euroa. Slovakiassa sama luku on 137 euroa ja Latviassa 134 euroa ja Virossa 127 euroa.

Euroalueen länsimaista halvin on Portugali. Siellä saman vertailun sata euroa vastaa noin 122 euroa.

Suomi yksi kalleimmista

Kalleimmasta päästä ovat Luxemburg, Irlanti ja Suomi. Luxemburgissa 100 euron ostovoima vastaa 68 euroa, Suomessa ja Irlannissa 77 euroa. Käytännössä siis Suomessa 100 euron arvo vastaa Saksassa 77 euroa.

Esimerkiksi Irlannissa, Guinness-oluen kotimaassa, alkoholi ja tupakka ovat kalliimpia kuin muissa euroalueen maissa. Bulgariassa nämä ovat halvimpia.

Kahvikupin hinnoissa on maittain suuria vaihteluja. Muun muassa Kreikassa kahvikupin hinta vaihtelee 1,5 euron ja kahden euron välillä, kun taas Suomessa keskimääräinen hinta kyselyjen perusteella on noin 2,14 euroa ja kalleimmillaan jopa 5 euroa. Italiassa kahvin hinta pyörii euron ympärillä ja Ranskassa taas espressokupista saa pulittaa 1,5 euroa.